**2А и В клас Домашна работа – 29 уч. седмица**

***Литература***

* Моля, прочетете стихотворенията **„Хоби“** от *Георги Константинов* и **„Ропотамо“** от *Дора Габе* на **стр. 112-113** от***Читанката****.* Нека детето си избере любим текст, който да практикува достатъчно пъти, за да стане гладко.
* Моля, отговорете на въпроса, като използвате цяло изречение и запишете отговора в малките тетрадки с широки редове:
* **Освен река Ропотамо, знаете ли имена на други български реки?**
* Моля, упражнявайте отново **наизуст** стихотворението **„Родна стряха“ от** *Ран Босилек*на **стр. 15** от ***Читанката***.Ще го казваме в края на учебната година.
* В края на голямата учебна тетрадка по писане сме залепили **индивидуални думички**. Моля, нека децата научат да ги четат първо гладко, а по нататък да научат **наизуст** за тържеството в края на учебната година. Може да си ги препишат ръкописно в малките тетрадки, за да ги запомнят по-лесно и бързо.

***Песни***

* Моля, практикувайте песните **„Облаче ле, бяло“** и **„Втори клас“:**

<https://www.youtube.com/watch?v=-croxYHWH7Y>

<https://www.youtube.com/watch?v=bvrdXNIDeKQ>

Ще ги пеем в края на учебната година.

***Български език***

Да си припомним, че **съобщителни** са тези изречения, с които **съобщаваме нещо (с тях даваме информация)**. Те винаги завършват с препинателен знак – **точка (.)**.

Чрез **въпросителните изречения** задаваме **въпроси**. Те винаги завършват с **въпросителен знак (?)**.

Въпросителни думи: **ли, дали, нали, какво, кой, как, къде, защо** и други.

*Пример: Денят слънчев ли е?*

* Моля, направете **упражнения 4 (по желание), 5 и 6** на **стр. 63** от ***Тетрадка № 1***.